ಪ್ರವಾಸಿಗರಿಗೆ ಪ್ರಮುಖ ಆಕರ್ಷಣೀಯ ಸ್ಥಳವಾಗಿರುವುದಲ್ಲದೆ ( 2008ರಲ್ಲಿ 9.1 ಮಿಲಿಯನ್ ಮತ್ತು 2009ರಲ್ಲಿ ಅಷ್ಟೇ ಸಂಖ್ಯೆಯ ಪ್ರವಾಸಿಗರು ), ಆಕ್ಸ್‌ಫರ್ಡ್‌ನ ಸಿಟಿಸೆಂಟರ್ ಹಲವಾರು ಅಂಗಡಿಗಳು, ಕೆಲವು ಚಿತ್ರಮಂದಿರಗಳು ಮತ್ತು ಒಂದು ಐಸ್ ರಿಂಕ್ ಅನ್ನು ಹೊಂದಿದೆ.
ಇಲ್ಲಿರುವ ಚಾರಿತ್ರಿಕ ಸ್ಥಳಗಳು ಈ ಸ್ಥಳವನ್ನು ಚಲನಚಿತ್ರ ಮತ್ತು ದೂರದರ್ಶನದ ಜನಪ್ರಿಯ ತಾಣವನ್ನಾಗಿ ಮಾಡಿದೆ.
ನಗರದ ಸಿಟಿ ಸೆಂಟರ್ ಸಾಪೇಕ್ಷವಾಗಿ ಚಿಕ್ಕದಾಗಿದ್ದು, ಕಾರ್ ಫಾಕ್ಸ್ ,ಆಕ್ಸ್‌ಫರ್ಡ್‌ನ ಅದರ ಕೇಂದ್ರವಾಗಿದೆ. ಇಲ್ಲಿನ ಅಡ್ಡ ರಸ್ತೆಯಲ್ಲಿ ಕ್ಲಾಕ್ ಟವರ್‌ನ್ನು ನಿಲ್ಲಿಸಲಾಗಿದೆ. ಇದು ಕಾರ್ನ್ ಮಾರುಕಟ್ಟೆ (ಪಾದಾಚಾರೀಕರಣಗೊಳಿಸಿದ) ಕ್ವೀನ್ ಬೀದಿ (ಅರೆ-ಪಾದಾಚಾರೀಕರಣಗೊಳಿಸಿದ) ಸೇಂಟ್ ಆಲ್ಡೇಟ್ ಮತ್ತು ದಿ ಹೈಗಳ ಮಧ್ಯೆ ಸಂಪರ್ಕವನ್ನು ಉಂಟುಮಾಡುತ್ತದೆ.
ಕಾರ್ನ್ ಮಾರುಕಟ್ಟೆ ಬೀದಿ ಮತ್ತು ಕ್ವೀನ್ ಬೀದಿಗಳು ಆಕ್ಸ್‌ಫರ್ಡ್‌ನ ವೈವಿದ್ಯಮಯವಾದ ಸರಣಿ ಅಂಗಡಿಗಳಿಗೆ ತವರು ಮನೆಯಾಗಿದೆ. ಇದರೊಂದಿಗೆ ಸಣ್ಣ ಸಂಖ್ಯೆಯ ಸ್ವತಂತ್ರ ಚಿಲ್ಲರೆ ಅಂಗಡಿಗಳೂ ಇವೆ. ಇವುಗಳಲ್ಲಿ 1738ರಲ್ಲಿ ಸ್ಥಾಪನೆಗೊಂಡ ಬೋಸ್‌ವೆಲ್ಸ್ ಅತ್ಯಂತ ಹಳೆಯ ಮಳಿಗೆಯಾಗಿದೆ.
ಸೇಂಟ್ ಆಲ್ಡೇಟ್ ಕೆಲವು ಅಂಗಡಿಗಳನ್ನು ಹೊಂದಿದ್ದು, ಹಲವಾರು ಸ್ಥಳೀಯ ಸರ್ಕಾರಿ ಕಟ್ಟಡಗಳಿಗೆ ತಾಣವಾಗಿದೆ. ಅಷ್ಟೇ ಅಲ್ಲದೆ ಇದು ಟೌನ್ ಹಾಲ್, ನಗರ ಪೋಲೀಸ್ ಠಾಣೆ ಮತ್ತು ಸ್ಥಳೀಯ ಪರಿಷತ್ತು ಕಛೇರಿಗಳನ್ನು ಹೊಂದಿದೆ.
ದಿ ಹೈ ("ಸ್ಟ್ರೀಟ್" ಎಂಬ ಪದವು ಈ ರಸ್ತೆಯ ಹೆಸರಿನ ಒಂದು ಭಾಗವಲ್ಲ) ಹಲವಾರು ಸ್ವತಂತ್ರ ಮತ್ತು ಹೈ-ಎಂಡ್ ಸರಪಳಿ ಅಂಗಡಿಗಳನ್ನು ಹೊಂದಿದೆ.
ನಗರದಲ್ಲಿ ಮಧ್ಯಭಾಗದಲ್ಲಿ ಎರಡು ವ್ಯಾಪಾರ ಕೇಂದ್ರಗಳಿವೆ: ದಿ ಕ್ಲಾರೆಂಡ್ರಾನ್ ಕೇಂದ್ರ ಮತ್ತು ದಿ ವೆಸ್ಟ್ ಗೇಟ್ ಕೇಂದ್ರ.
ದಿ ವೆಸ್ಟ್‌ಗೇಟ್ ಸೆಂಟರ್ ಎಂಬ ಹೆಸರನ್ನು ನಗರದ ಒಳಗೋಡೆಯ ವೆಸ್ಟ್‌ಗೇಟ್‌ನ ಮೂಲ ಹೆಸರಿನ ನೆನಪಿಗಾಗಿ ಇಡಲಾಗಿದೆ. ಇದು ಕ್ವೀನ್ ರಸ್ತೆಯ ಪಶ್ಚಿಮ ಭಾಗದಲ್ಲಿದೆ.
ಇದು ಕೊಂಚ ಮಟ್ಟಿಗೆ ಚಿಕ್ಕದಾಗಿದ್ದು , ಅನೆಕ ಸರಣಿ ಅಂಗಡಿಗಳು ಮತ್ತು ಒಂದು ದೊಡ್ಡ ವ್ಯಾಪಾರ ಮಳಿಗೆಯನ್ನು ಹೊಂದಿದೆ.
ದಿ ವೆಸ್ಟ್ ಗೇಟ್ ಶಾಪಿಂಗ್ ಸೆಂಟರ್ ದೊಡ್ಡದಾದ ಮತ್ತು ವಿವಾದಾತ್ಮಕ ರೀತಿಯಲ್ಲಿ ಮರು ನಿರ್ಮಾಣ ಹೊಂದಬೇಕಾಗಿದೆ; ಇದರ ಯೋಜನೆಗಳು ಕೇಂದ್ರದ ಗಾತ್ರವನ್ನು ಮೂರರಷ್ಟು ಹೆಚ್ಚಿಸುವುದು, ಒಂದು ಹೊಸದಾದ 1,335 ಜಾಗವುಳ್ಳ ನೆಲಮಾಳಿಗೆಯ ಕಾರ್ ಪಾರ್ಕನ್ನು ನಿರ್ಮಿಸುವುದು ಮತ್ತು ಜಾನ್ ಲಿವೀಸ್ ಡಿಪಾರ್ಟ್ ಮೆಂಟ್ ಸ್ಟೋರ್ ಒಳಗೊಂಡಂತೆ 90 ನೂತನ ಅಂಗಡಿಗಳು ಮತ್ತು ಬಾರ್ ಗಳನ್ನು ನಿರ್ಮಿಸುವುದು ಮುಂತಾದವುಗಳನ್ನು ಒಳಗೊಂಡಿದೆ.
ಈಗಿರುವ ಕೇಂದ್ರ ಮತ್ತು ಬೋನ್ ಸ್ಕ್ವೇರ್ ಪ್ರದೇಶವನ್ನು ಸಂಪುರ್ಣವಾಗಿ ಮರುನವೀಕರಣಗೊಳ್ಳಿಸುವ ಮೂಲಕ ಒಂದು ಹೊಸ ಮತ್ತು ಅಭಿವೃದ್ಧಿ ಹೊಂದಿದ ಸಾರಿಗೆ ವ್ಯವಸ್ಥೆಯನ್ನು ಮಾಡಬಹುದಾಗಿದೆ.
ಅಭಿವೃದ್ಧಿ ಯೋಜನೆಗಳು ಅನೆಕ ನೂತನ ಗೃಹ ನಿರ್ಮಾಣಗಳನ್ನು ಒಳಗೊಂಡಿದೆ. ಪ್ರಸ್ತುತ ಆರ್ಥಿಕ ವಾತಾವರಣದಿಂದಾಗಿ ವಿಳಂಬವಾದರೂ 2011ಕ್ಕೆ ಪೂರ್ಣಗೊಳ್ಳುವ ಸಾಧ್ಯತೆ ಇದೆ.
ಸಿಟಿ ಸೆಂಟರ್
ಸಾರಿಗೆ
ಮದ್ಯ ತಯಾರಿಸುವಿಕೆ